Asuintalo Lähderanta 20.
**Lähderanta** (ruots. *Källstrand*) on osa-alue Espoon Laaksolahden kaupunginosassa ja se sijaitsee Pitkäjärven rannalla. Lähderannassa toimii asukasyhdistys Lähderannan Kilta.

Historia
--------

Laaksolahden päiväkodin ja hammashoitolan paikalla oli vuoteen 1973 saakka Dalsvikin kartano maineen. Jalkapallokentän, tennishallin, parkkipaikkojen ja jäähallien paikalla oli peltoa. Kuntoradan sisäpuolelta, läheltä hammashoitolaa ja tennishallia löytyy edelleen kartanon kaivo, Lähderanta 20:n vierestä umpeen muurattu maakellari, näkötornin kivijalan raunio Lähdevuoren päältä, puutarhurin asunto (nykyään yksityiskäytössä) niemestä ja Pitkäjärventien vierestä entinen navetta, eli nykyinen Laaksolahden monitoimitalo. Lähdepurontie, Lähdesuoni ja Lähderanta 5:n sisäpihatie olivat ennen kartanolle johtavia teitä. Lähderanta 20:n paikalla oli pesutupa ja eräs toinen kartanon rakennus. Alueen vierestä meni Kuninkaantie eli nykyinen Pitkäjärventie. *lähde?* S-Marketin ja sitä aikaisemman Shellin paikalla oli hiekkakuoppa. Esson rakennus oli nykyisen rakennuksen itäsivulla, voimalinjatelineen länsisivulla oli kukkakauppa, jonka ovi oli etelään. Martti Ahtisaari perheineen asui Lähderannan pienkerrostaloissa ja Tiina Lillak Lähderanta 5C:n kolmannen kerroksen kolmiossa. Jalo Kormilainenkin on asunut joskus Lähderannassa.

Rakennukset
-----------

Suurin osa Lähderannan alueen asunnoista sijaitsee yhdestä asunto-osakeyhtiöstä koostuvassa Asunto Oy Lähderannassa, joka on merkittävä kokonaisuus yhtenäisen arkkitehtuurinsa ja suuren kokonsa vuoksi. Asuinhuoneistojen lukumäärän perusteella se on Suomen kolmanneksi suurin taloyhtiö. Arkkitehtien Erik Kråkströmin ja Ahti Korhosen suunnittelema Lähderanta on alun perin valmistunut vaiheittain vuosina 1962–1965. Liikerakennuksen sekä 576 asuinhuoneistoa käsittävä Asunto Oy Lähderanta - Källstrand Bostads Ab on yhä yksi Suomen suurimmista asunto-osakeyhtiöistä. Asuinrakennukset ovat kerros-, pienkerros- ja rivitaloja.

Vanhan ostoskeskuksen paikalle on rakennettu As Oy Lähdeaukio, nelikerroksinen asuin- ja palvelutalo, joka on senioritalo.

Palvelut
--------

Lähderannassa on toiminut vuodesta 2011 ostoskeskus, joka on rakennettu vanhan liikerakennuksen vierestä purettujen lämpökeskuksen ja Shell-huoltoaseman tilalle. Nykyinen ostoskeskusrakennus on vuokrattu pitkäaikaisella sopimuksella HOK-Elannolle. Tiloissa toimii S-market, Alko ja parturi-kampaamo Hiuslinna.

Lähderannan palvelut paranivat entuudestaan, kun alueen uusi kauppakeskus, Lähdekeskus aukesi tammikuun lopussa vuonna 2013. Lähdekeskuksen veturina toimii K-supermarket. Lähdekeskuksessa on myös kolme ravintolaa, R-kioski ja Kiinteistömaailma.

Ostoskeskuksen läheisyydessä Pitkäjärventien eteläpuolella on St1-kylmäasema, jossa on parturi-kampaamo Lähde. Lähderannassa on myös päiväkoti, peruskoulun alaluokat kattava Lähderannan koulu, hammashoitola ja neuvola. Aivan koulun naapurissa sijaitsee Laaksolahden monitoimitalo jota hallinnoi Laaksolahden huvilayhdistys ry, joka järjestää joka vuosi Laaksolahden venerannassa Juhannusjuhlan. *lähde?*

Urheilutarjonta
---------------

Lähderannassa sijaitsee Laaksolahden urheilupuisto, jossa on jalkapallohalli, harjoitusjäähalli, vuonna 1971 avattu yleisurheilukenttä, tekonurmikenttä, 3×3 koripallokenttä, uimaranta ja talviuintipaikka. Kentän päässä on ulkokuntolaitteet.  *lähde?* Urheilupuistosta lähtee kahden ja 1,4 kilometrin mittaiset  *lähde?* kuntoradat. Alueella on myös Laaksolahden Tenniskeskus, jossa on tennis- ja sulkapallokenttiä. Harjoitusjäähallin itä-päätyyn rakennetaan lasten leikkipaikkaa kiipeilytelineineen. *lähde?*

Urheilukeskuksessa ollut aikaisempi vuoden 1976 jäähalli purettiin 2019-2020, mutta kuntosalin sisältävä 1-kerroksinen siipirakennus 1960-luvulta säilytettiin.

Lähteet
-------

1. 1 2  Kangasluoma, Emilia: Espoon järvi­maisemassa piilottelee tuhannen asukkaan "Pikku-Tapiola": Asunto sieltä on äärimmäisen vaikea saada ilman oikeanlaisia suhteita.  *HS Espoo*, 10.4.2021. Digilehti (maksullinen). Viitattu 10.4.2021.
2. ↑  Maija Kasvio, Aura Kivilaakso (toim.): Arkkitehtuurimuseo - Erik Kråkström, yhdyskuntasuunnittelu  2009. Suomen rakennustaiteen museo.  Arkistoitu 4.3.2016. Viitattu 16.01.2012.
3. ↑  Erik Francke: Lähderanta syntyy  1/2004. Lähderanta Kilta - Lähderantalainen. Viitattu 16.01.2012. [vanhentunut linkki]
4. ↑  As Oy Lähderanta - Källstrand Bostads Ab *lahderanta.fi*.  Arkistoitu 8.5.2012. Viitattu 16.01.2012.
5. ↑  Punkka-Hänninen, Päivi: Lähderannan ostoskeskus puretaan senioritalon tieltä.  *Helsingin Sanomat*, 11.8.2009. Digilehti (maksullinen). Viitattu 10.4.2021.
6. ↑  Espoon Lähdekeskus - Lähderannantie 20 *Auratum Kiinteistöt Oy*. Viitattu 10.4.2021.
7. 1 2  Urheilupuistot *espoo.fi*. Espoon kaupunki.  Arkistoitu 15.5.2020. Viitattu 7.5.2020.
8. ↑  Tiina Lillak – Esbo IF. Viitattu 15.5.2020.

Aiheesta muualla
----------------

* As Oy Lähderanta Paikallisportaali.  Arkistoitu 8.5.2012. Viitattu 15.5.2011.
* Liikekeskushanke Espoon kaupunki.  Arkistoitu 17.7.2011. Viitattu 15.5.2011.
* Lähderantalainen eilen ja tänään 1964–2004  2004. Espoo:  Lähderannan Kilta. Viitattu 10.4.2021.

Espoon suuralueet ja kaupunginosat

|  |  |
| --- | --- |
| Pohjois-Espoo | Bodom · Kalajärvi · Lahnus · Lakisto · Luukki · Niipperi · Perusmäki · Röylä · Vanhakartano · Velskola |
| Suur-Espoonlahti | Espoonlahti · Kaitaa · Latokaski · Nöykkiö · Saunalahti · Soukka · Suvisaaristo |
| Suur-Kauklahti | Espoonkartano · Kauklahti · Kurttila · Vanttila |
| Suur-Leppävaara | Karakallio · Kilo · Laaksolahti · Leppävaara · Lintuvaara · Lippajärvi · Sepänkylä · Viherlaakso |
| Suur-Matinkylä | Henttaa · Matinkylä · Olari |
| Suur-Tapiola | Haukilahti · Laajalahti · Mankkaa · Niittykumpu · Otaniemi · Pohjois-Tapiola · Tapiola · Westend |
| Vanha-Espoo | Espoon keskus · Gumböle · Högnäs · Järvenperä · Karhusuo · Karvasmäki · Kaupunginkallio · Kolmperä · Kuurinniitty · Muurala · Nupuri · Kunnarla · Nuuksio · Siikajärvi · Vanha-Nuuksio · Ämmässuo |